**Regler for felling og beskjæring av trær:**

Grunneier Statsbygg har nedsatt følgende regler for felling og beskjæring av trær på Bleikøya og de andre hytteøyene.

1. Trær med stammediameter tykkere enn 25 cm / omkrets 80 cm:

* Statsbygg skal godkjenne felling og beskjæring. Det er styret som søker Statsbygg på vegne av hytteeier.

1. Trær med stammediameter mellom 10-25 cm / omkrets 30 til 80 cm:

* Styret skal godkjenne felling, uten å måtte søke Statsbygg.

1. Alm, ask, bjørk, furu, lind og lønn, med diameter opp til 10 cm / omkrets opp til 30 cm:

* Hytteeier kan felle eller beskjære selv.
* Kontakt styret for felling av andre arter enn de nevnt over.

1. Eik og trær som tilhører rognefamilien kan ikke felles.
2. For punktene 1 til 3 over skal treets diameter / omkrets måles 1,5 meter over terrenget.

Før et tre felles, eller søkes om å felles, skal alle berørte naboer være forespurt. Ved uenighet kontaktes styret. Hytteeier som ønsker å felle et tre, bør vurdere om det er nødvendig med skriftlig samtykke fra naboene.

Hytteeier kan kun felle eller beskjære trær i rimelig nærhet til egen hytte, det vil si opptil 15 meter fra egen hyttevegg.

Bleikøya, 15. juni 2016